A BIZOTTSÁG 1048/2006/EK RENDELETE
(2006. július 10.)
a juhokra, kecskékre, valamint a juh- és kecskehúsra vonatkozó 2006. évi közösségi vámkontingensek megnyitásáról szóló 2185/2005/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a juh- és kecskehús piacának közös szervezéséről szóló, 2001. december 19-i 2529/2001/EK tanácsi rendeletre (1) és különösen annak 16. cikke (1) bekezdésére,
mivel:
(1)
A 2185/2005/EK bizottsági rendelet (2) rendelkezik a juhokra, kecskékre, valamint a juh- és kecskehúsra vonatkozó 2006. évi közösségi vámkontingensek megnyitásáról a 2006. január 1-jétőldecember 31-ig tartó időszakra.
(2)
A 2006/106/EK tanácsi határozattal (3) jóváhagyott, az 1994. évi Általános Vám- és Kereskedelmi Egyezmény (GATT) (4) XXIV. cikke 6. pontja és XXVIII. cikke értelmében az Európai Közösség és Ausztrália között levélváltás formájában létrejött megállapodás előírja 136 tonna (hasított súly) mennyiségű kiegészítő vámkontingens biztosítását Ausztrália számára 2006. január 1-jétől, amelyet a 2006-ra rendelkezésre álló mennyiséghez kell hozzáadni.
(3)
A 2006/333/EK tanácsi határozattal (5) jóváhagyott, az Európai Közösség és az Amerikai Egyesült Államok között az 1994. évi Általános Vám- és Kereskedelmi Egyezmény (GATT) (6) XXIV. cikke 6. pontja és XXVIII. cikke értelmében levélváltás formájában létrejött megállapodáshoz vezető tárgyalások eredményeként a Közösség vállalta egy 91 tonna természetes súlyú (43 tonna hasított súlyú), a fajtatiszta tenyészállatok kivételével élő juhokra vonatkozó erga omnes éves behozatali vámkontingens listára való felvételét. Az eddig „másoknak” fenntartott 49 tonnás hasított súlyú, élő állatokra vonatkozó behozatali vámkontingenst minden ország számára meg kell nyitni. A két, élő állatokra vonatkozó behozatali vámkontingenst össze kell vonni, így összesen 92 tonna hasított súlyt tesznek ki. A vámkontingens tételszáma ugyanaz marad.
(4)
A 2185/2005/EK rendeletet ennek megfelelően módosítani kell.
(5)
Mivel a vámkontingensek 2006. január 1-jétől nyitottak, ez a rendelet visszamenőleg ugyanettől a dátumtól alkalmazandó.
(6)
Az e rendeletben előírt intézkedések összhangban vannak a Juh- és Kecskehúspiaci Irányítóbizottság véleményével,
ELFOGADTA EZT A RENDELETET:
1. cikk
A 2185/2005/EK rendelet mellékletének helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2006. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. július 10-én.